Det afhænger mest af dig. Det er muligt allerede at rejse 2-3 måneder efter, at vi har modtaget din ansøgning. Det er vigtigt, at du lever op til alle kravene, og at du uploader dine dokumenter og au pair-video online så hurtigt som muligt. Hvis du er meget hurtig, kan du gennemføre din ansøgning på to uger. Du skal ansøge om en straffeattest og et pas (hvis du ikke allerede har et) så hurtigt som muligt. Derefter arrangerer vi dit personlige interview, hvorefter vi kan gøre dine dokumenter tilgængelige for interesserede familier. Du har omtrent de samme muligheder for at finde en værtsfamilie på alle tider af året. Det går selvfølgelig ekstra hurtigt, hvis du laver en indbydende ansøgning, har stor erfaring med børnepasning og masser af kørselserfaring. Så du skal gøre dig umage med ansøgningen! Værtsfamilierne ser selvfølgelig på flere au pair-profiler og kontakter dem, som giver udtryk for at være entusiastiske, modne og gode med børn. Hvis du matcher med en værtsfamilie, skal du ansøge om et visum og vi booker flyrejsen (for USA). Dette tager mindst 4-5 uger. Derefter er du klar til at rejse.